recursal/SuperWikiNEXT-32B huggingface dataset:
Kevin Mbabu 2017. aastal BSC Young Boysis
**Melingo Kevin Mbabu** (sündinud 19. aprillil 1995 Chêne-Bougeries's) on Šveitsi jalgpallur, kes mängib kaitsjana Inglismaa kõrgliigaklubis Fulham ja Šveitsi jalgpallikoondises.

Ta alustas klubikarjääri Šveitsi klubis Servette FC, mille meeskonnas sai ta hooajal 2012–13 kirja ühe kohtumise Šveitsi kõrgliigas.

2013. aasta jaanuaris sõlmis ta lepingu Inglismaa klubiga Newcastle United. Klubi põhimeeskonnas debüteeris ta 2015. aasta septembris Inglismaa liigakarika mängus. Sama aasta 26. septembril tegi ta mängus Chelsea vastu oma debüüdi Inglismaa kõrgliigas. Hooajal 2015–16 pääses ta Newcastle Unitedi meeskonnas Inglismaa kõrgliigas väljakule veel kahes mängus.

2016. aasta augustis läks Mbabu Newcastle Unitedist laenule Šveitsi kõrgliigaklubisse BSC Young Boys, kellega sõlmis 2017. aastal püsiva lepingu. Hooaegadel 2017–18 ja 2018–19 tuli ta Young Boysiga Šveitsi meistriks.

2019. aasta aprillis sõlmis ta nelja-aastase lepingu Saksamaa kõrgliigaklubiga VfL Wolfsburg.

2022. aasta juulis sõlmis ta lepingu äsja Inglismaa kõrgliigasse tõusnud Fulhamiga.

Šveitsi jalgpallikoondises tegi Mbabu debüüdi 8. septembril 2018 UEFA Rahvuste Liiga mängus Islandi vastu. Ta kuulus Šveitsi koondisse 2021. aasta Euroopa meistrivõistlustel.

Saavutused
----------

Young Boys
* Šveitsi Super League: 2017–18, 2018–19

Viited
------

1. ↑  Rutzler, Peter. "Fulham sign Kevin Mbabu from Wolfsburg". *The Athletic*. Vaadatud 27. juulil 2022.

| * v
* r
Šveitsi koondis  –  UEFA Euro 2020 |
| --- |
| 

* 1 Sommer
* 2 Mbabu
* 3 Widmer
* 4 Elvedi
* 5 Akanji
* 6 Zakaria
* 7 Embolo
* 8 Freuler
* 9 Seferović
* 10 Xhaka (c)
* 11 Vargas
* 12 Mvogo
* 13 Rodríguez
* 14 Zuber
* 15 Sow
* 16 Fassnacht
* 17 Benito
* 18 Mehmedi
* 19 Gavranović
* 20 Fernandes
* 21 Omlin
* 22 Schär
* 23 Shaqiri
* 24 Omeragić
* 25 Cömert
* 26 Lotomba
* Treener: Petković

 | Šveits |
**Violet Brown** (sündinud **Mosse**; 10. märts 1900 Duanvale Trelawny vallas – 15. september 2017 Montego Bay, Jamaica) oli Jamaica ülipikaealine naine, alates 15. aprillist 2017 kuni surmani maailma vanim inimene.

Ta sündis teise lapsena suhkrurookeetja John Mosse ja tema naise Elizabeth Mosse neljast lapsest. 13-aastaselt ristiti ta baptisti kirikus. Ta oli kõrge eani organist Frazerville'i metodisti kirikus. 

Tal on kuus last. Browni esimene laps Harland Fairweather suri 19. aprillil 2017 97-aastaselt.

Brown sündis Briti impeeriumis ja oli viimane elusolev kuninganna Victoria alam.

Viited
------

1. ↑  "Arhiivikoopia". Originaali arhiivikoopia seisuga 25. detsember 2018. Vaadatud 20. juulil 2017.`{{netiviide}}`: CS1 hooldus: arhiivikoopia kasutusel pealkirjana (link)
2. ↑  Spiegel Online, Sohn der ältesten Frau der Welt 97-jährig gestorben

|  |  |  |
| --- | --- | --- |
| Eelnev**Emma Morano** | **Maailma vanim elusolev inimene**15. aprill 2017 – 15. september 2017 | Järgnev**Nabi Tajima** |
Kevin Jörg (2015)
**Kevin Jörg** (sündinud 11. septembril 1995 Zürichis) on Šveitsi autovõidusõitja ja endine Renault' Spordiakadeemia liige.

Karjäär
-------

### Kardisõit

Jörg alustas esmakordselt kardispordiga 2007. aastal, osaledes arvukatel meistrivõistlustel üle Šveitsi.

### Madalamad valemid

2011. aastal lõpetas Jörg üheistmeliste autodega, võisteldes neljal Formula Abarthi võistlusel koos Jenzer Motorspordiga koos Patric Niederhauseri, Robert Vișoiu ja Samin Gómeziga, kus ta saavutas Euroopa meistrivõistlustel üheksateistkümnenda ja itaallase kahekümne teise koha. Samal aastal võistles Jörg Formula BMW Talent Cupil, kus saavutas neljanda koha. Järgmisel aastal jäi ta koos Samin Gómezi ja Gregor Ramsayga koos Jenzeriga Formula Abarthis täiskohaga, saavutades mõlemal meistrivõistlustel kuuenda koha.

### Vormel Renault

2012. aastal osales Jörg koos Alexander Alboni, Christof von Grünigeni ja Dennis Wüsthoffiga nii Vormel Renault Eurocup 2.0 meistrivõistluste kui ka Põhja-Euroopa karikavõistluste ühes etapis vastavalt EPIC Racingu ja Dalteciga. Järgmisel aastal siirdus Jörg koos Jenzeriga koos Denis Kornejevi, Max Schaumburg-Lippe, Andrew Tangi, Marcos Sieberti ja Levin Amvegiga täiskohaga Eurocupi, kus saavutas üldarvestuses neljateistkümnenda koha. Ta võistles ka Alpide sarjas, kus saavutas kolm poodiumit ja saavutas neljanda koha.

2014. aastal vahetas Jörg koos Gustav Malja, Ryan Tveteri ja Louis Delétraziga Josef Kaufmann Racingule, kus võitis oma esimese Eurocupi võidu ja saavutas kuuenda koha. Ta võitis NEC-is kaks lisavõitu, kolm pooluskohta ja kiireimaid ringe ning saavutas üldarvestuses neljateistkümnenda koha. Järgmisel aastal jäi ta Josef Kaufmanni juurde, kus saavutas Eurocupis kolmanda koha ja NEC-i asemeistrina Louis Delétrazi, Nikita Mazepini ja Dries Vanthoori kõrval.

### GP3 Series

2016. aastal teatati, et Jörg võistleb oma esimesel hooajal DAMS-i meeskonnaga koos Santino Ferrucci ja Jake Hughesiga. Kokkuvõttes saavutas ta neljateistkümnenda koha.

2017. aasta jaanuaris vahetas Jörg koos Giuliano Alesi, Ryan Tveteri ja Dorian Boccolacciga Tridenti.

### Vormel 1

2016. aasta veebruaris oli Jörg nelja sõitja hulgas, kes liideti vastloodud Renault Spordiakadeemiasse. Järgmisel aastal langes Jörg programmist välja.

Välislingid
-----------

* Ametlik koduleht (saksa keeles)
* Kevin Jörg karjääri kokkuvõte saidil DriverDB.com (inglise keeles)
**Kaabliõli** (inglise *cable oil*) on suure puhtusastmega õli elektrikaablite paberisolatsiooni immutamiseks või õlikaablite täitmiseks.

Mootoriõli
Õlid ja määrded

Aparaadiõli | Avioõli | Baasõli | Destillaatõli | Diestrid |
Diisliõli | Elektroreoloogiline vedelik | EM-määre | Emulsioon | Fluoritud õli | Grafiitmääre | Hüdroõli | Hüpoidõli | Immutusõli | Isolatsiooniõli | Jääkõli | Kaabliõli | Karastusõli | Kastoorõli | Kellaõli | Kolloidne grafiit | Kompaundõli | Kompressoriõli | Kondensaatoriõli | Kondiõli | Konserveerimismääre | Konstaliin | Külmutiõli | Kütteõli | Ligroiin | Lihvõli | Linaõli | Loputusõli | Magnetvedelik | Manusteta õli | Masinaõli | Metallitöötlusõli | Mineraalõli | Mittelenduv õli | Molübdeensulfiid | Mootoriõli | Määrdeõli |Naatriummääre | Oliiviõli | Parafiin | Petrolaatum | Petrooleum | Polüglükoolõli | Põlevkiviõli | Rafineeritud õli | Rapsiõli | Rasketööõli | Rasv | Rasvõli | SHC-õli | Silikoonõli | Silindriõli | Solaarõli | Solidool | Spindliõli |Sööbekindelõli | Sünteetiline määre | Sünteetiline õli | Taimeõli | Talveõli | Tavott | Teljeõli | Tihendusmääre | Trafoõli | Transmissiooniõli | Trossimääre | Tseresiin | Turbiiniõli | Tööstusõli | Vaakumõli | Valgeõli | Tehniline vaseliin | Vaseliinõli | Värtnaõli | Õmblusmasinaõli | Üldmasinaõli |
|  |
| --- |
|  |
| Medalikohad |
| Maailmameistrivõistlused |
| **Pronks** | 2021 | jäähoki |

**Kevin Labanc** (sündinud 12. detsembril 1995 New Yorgis) on USA jäähokimängija, kes mängib NHL-i klubis San Jose Sharks ründajana paremäärel.

Aastatel 2013–2016 mängis ta Ontario Hockey League'i klubis Barrie Colts. Hooajal 2015–16 oli ta liigas resultatiivseim mängija ning pälvis Eddie Powers Memorial Trophy.

2014. aastal valis Sharks ta NHL-i *draft* '​is 171. valikuna. 2016. aasta märtsis sõlmis ta Sharksiga kolmeaastase lepingu. Hooaja 2015–16 lõpus debüteeris ta American Hockey League'is Sharksi noorteklubis San Jose Barracuda.

NHL-is debüteeris Labanc 8. novembril 2016 mängus Washington Capitalsi vastu. Esimese värava lõi ta liigas sama aasta 17. novembril mängus St. Louis Bluesi vastu. 9. veebruaril 2019 tegi ta mängus Edmonton Oilersi vastu oma NHL-i karjääri esimese kübaratriki. Hooaeg 2018–19 on olnud tema seni resultatiivseim NHL-is (17+39). Samal hooajal jõudis ta Sharksiga Läänekonverentsi finaali, kus kaotati hilisemale Stanley karika võitjale St. Louis Bluesile. Läänekonverentsi veerandfinaali seitsmendas ja viimases otsustavas mängus Vegas Golden Knightsi vastu sai Labanc viimasel veerandajal kirja neli punkti (üks värav ja kolm väravasöötu). Sellega sai Labanc NHL-i ajaloo esimeseks mängijaks, kes on seda suutnud väljalangemismängude seitsmenda mängu ühel veerandajal.

2013. aastal võitis Labanc USA kuni 18-aastaste koondisega omavanuste maailmameistrivõistlustel hõbemedali. 2021. aasta maailmameistrivõistlustel võitis Labanc USA jäähokikoondise koosseisus pronksmedali.

Viited
------

1. ↑  "Kevin Labanc makes history in Sharks' crazy Game 7 comeback vs. Vegas". NBC Sports Bay Area. Vaadatud 19.5.2021

Välislingid
-----------

* Kevin Labanc NHL.com lehel
* Kevin Labanc hockeydb.com lehel
**José Núñez** (1800 Solentiname saarestik – 5. märts 1880 León) oli Nicaragua arst ja poliitik, mitmekordne Nicaragua riigipea ja aastail 1838–1839 Nicaragua ülemdirektor.

Oma esimesed eluaastad veetis ta Solentiname saarestikus, tema esivanemad kuulusid guatusode suguharru. Vaimulik Ramón Rojas finantseeris tema õpinguid Leónis, seejärel suundus ta Tšiilisse, kus ta Santiagos omandas kõrgema meditsiinilise hariduse ja kirurgi elukutse. Õpingute lõpetamisel suundus ta tagasi Leóni, kus lisaks tööle tegeles ta ka noorte meedikute väljaõpetamisega.

Poliitilistelt vaadetelt oli ta konservatiiv. Aastal 1834 sai temast Kesk-Ameerika Liitvabariiki kuuluva Nicaragua kuberner (sisuliselt riigipea). Tema ametiajal hakkas purskama Cosigüina vulkaan, mis tekitas rahvas paanikat. 

José Zepeda ametiajal oli ta tolle asetäitjaks ja nii sai temast pärast seda, kui Zepedale korraldati 25. jaanuaril atentaat, riigipea kohusetäitja. Oma asetäitjaks määras ta Pablo Buitrago y Benavente. Kuna valimised olid lähenemas ja Núñez soovis uueks riigipeaks kandideerida, andis ta veidi enne valimisi võimu riigis üle.

Kuna Kesk-Ameerika Liitvabariik oli aastaks 1838 kaosesse sattunud, kuulutas Nicaragua end 30. aprillil liitvabariigist lahku löönuks (eraldumine kuulutati ametlikult välja siiski alles 2. mail). Tol perioodil oli riigipeaks José Núñez. 20. detsembril 1838 sõlmis Núñez Costa Ricaga sõpruse- ja koostöö lepingu (*tratado Oreamuno-Buitrago*). Ta kutsus ka kokku konstitutsioonilise kogu, mis kehtestas Nicaragua konstitutsiooni. Kuigi vastavalt konstitutsioonile kestis ülemdirektori ametiaeg kaks aastat, andis Núñez viiendal jaanuaril 1839 võimu Joaquín del Cossíole üle, muutes tolle ülemdirektori kohusetäitjaks, sisuliselt pidi sellesse ametisse astuma aga Evaristo Rocha. On teadmata, millal del Cossío reaalselt ametisse asuda sai.

Ehkki José Núñezit loetakse esimeseks Nicaragua ülemdirektoriks, ta ise seda tiitlit ei kasutanud ja ka konstitutsioonis oli riigipea lihtsalt direktori tiitliga. Ülemdirektori nimetus tuli kasutusele alles 1839. aasta kevadel, mil Núñez oli juba ametist lahkunud.

Nicaragua parlament andis José Núñezile teenete eest tiitli *Salvador de la Patria* (Isamaa päästja).

Viited
------

1. ↑  Nicaragua worldstatesmen.org
2. ↑  El Nuevo Diario 9. November 1999,SOLENTINAME
3. ↑  Hubert Howe Bancroft: HISTORY OF CENTRAL AMERICA. VOL. III. 1801-1887, THE HISTORY COMPANY, PUBLISHERS SAN FRANCISCO, 1887
4. ↑  Andrés Vega Bolaños (1944). «Gobernantes de Nicaragua» lk. 79

|  |  |  |
| --- | --- | --- |
| Eelnev**Benito Morales** | **Nicaragua kuberner**10. märts 1834 – 23. aprill 1835 | Järgnev**José Zepeda** |
| Eelnev**José Zepeda** | **Nicaragua kuberner**25. jaanuar 1837 – jaanuar 1838 | Järgnev**Francisco Jiménez Rubio** |
| Eelnev**Francisco Jiménez Rubio** | **Nicaragua ülemdirektor**13. märts 1838 – 5. jaanuar 1839 | Järgnev**Evaristo Rocha** |
José Ángel (2017)
**José Ángel Valdés Díaz** (tuntud ka kui **José Ángel** või **Cote**; sündinud 5. septembril 1989 Gijóns) on Hispaania jalgpallur, kes mängib vasakkaitsjana Hispaania esiliigaklubis Sporting Gijón.

Ta alustas Sporting de Gijónis ka klubikarjääri. Sporting Gijóni noorteakadeemiaga liitus ta 1999. aastal. Klubi põhimeeskonnas debüteeris ta 2009. aastal.

2011. aastal liitus ta Itaalia kõrgliigaklubiga AS Roma, kus mängis ühe hooaja. 2012. aastal naasis ta Hispaaniasse, mängides kaks hooaega Real Sociedadis.

2014. aastal siirdus ta Portugali kõrgliigaklubisse Porto. Hooajal 2016–2017 mängis ta laenul Villarrealis. 2017. aasta juulis sõlmis ta kolmeaastase lepingu Eibariga. Pärast seda, kui Eibar hooaja 2020–21 järel Hispaania kõrgliigast välja langes, sõlmis ta 2021. aasta juulis lepingu Hispaania kõrgliigaklubiga Osasuna. 2022. aasta juulis naasis ta Sporting Gijóni.

2011. aastal tuli José Ángel Hispaania kuni 21-aastaste koondisega omavanuste Euroopa meistriks.
**José María Guerrero de Arcos y Molina** (1799 León – 1853 Nicaragua) oli Nicaragua poliitik ja advokaat, aastal 1839 Hondurase presidendi kohusetäitja ja aastail 1847–1849 Nicaragua ülemdirektor.

José María Guerrero sündis aastal 1799 Leónis. Tema isa oli Pastor Guerrero y Arcos Ángulo, ema aga Dionicia Molina y Poveda. Teised lapsed nende peres olid José de la Cruz, Bernabela ja Justo Pastor.

José María oli kaks korda abielus. Abielust esimese naise Juana Cascoga sündisid lapsed José Leocadio, Paula ja Manuela del Carmen Guerrero de Arcos y Casco. Tema teine abikaasa oli Esmeralda Guerrero de Arcos ning sellest abielust sündisid Máximino, Esmeralda, Valeria, José de la Luz, José Valentín ja Miguel Gerónimo Guerrero de Arcos.

Aastal 1839 tungisid Nicaragua ja Hondurase ühendatud väed El Salvadori, mis oli Kesk-Ameerika ühendatud riigi pooldajate tugipunktiks. Sissetung lõppes aga lüüasaamisega ja võidukate Salvadori vägede pealetungi tõttu astus Hondurase president Juan Francisco de Molina ametist tagasi. Faktiliselt kujunes kõrgeimaks võimuks riigis ministrite nõukogu, mille liige oli ka José María Guerrero. Mõnda aega olid riigipea kohusetäitjateks Felipe Neri Medina ja Juan José Alvarado, seejärel sai presidendi kohusetäitjaks Guerrero.

Kuna riigis kavandati ülestõusu, saatis Guerrero varasema Hondurase ülemdirektori advokaat Justo Vicente José de Herrera y Díaz del Valle El Salvadoriga kiiremas korras rahu sõlmima. 5. juunil sõlmitigi rahuleping, millega Honduras kohustus muuseas ka El Salvadorile reparatsiooni maksma. Rahuleping pidi jõustama 15. augustil, aga Hondurasele ebasoodsate tingimuste tõttu oli see ebapopulaarne. Nii astus Guerrero 10. augustil ametist tagasi, andes võimu üle Mariano Garrigóle.

Kui José León Sandoval riigipea kohustest lahkus, kandideeris Guerrero uueks Nicaragua riigipeaks. Tal ei õnnestunud aga parlamendis saada konstitutsioonis nõutavat 2/3 häälteenamust ja nii määras parlament riigipea kohusetäitjaks Miguel Ramón Moralesi. 6. aprillil saavutas Guerrero siiski nõutava häältehulga ja astus ise ametisse.

Novembris 1847 otsis Guerrera USA abi, lepitamaks Nicaragua ja Suurbritannia vahel puhkenud tülisid. 20. jaanuaril 1848 sisenesid aga Briti laevad San Juani jõkke ja jõudsid Nicaragua järveni, ähvardades oma kontrolli alla võtta terve maa. Kuubal toimunud läbirääkimistel õnnestus Guerreral tagada riigi sõltumatus, ent riigi idarannik jäi Suurbritannia kontrolli alla ja kujunes Moskiitoranniku nime kandvaks Briti protektoraadiks.

Aastal 1849 loobus Guerrero tervislikel põhjustel oma ametist.

Viited
------

1. ↑
2. ↑  Nicaragua worldstatesmen.org
3. ↑
4. ↑  La Prensa, 20. November 2001 Historia de las elecciones

|  |  |  |
| --- | --- | --- |
| Eelnev**Juan José Alvarado** | **Hondurase president**27. aprill 1839 – 10. august 1839 | Järgnev**Mariano Garrigó** |
| Eelnev**Miguel Ramón Morales** | **Nicaragua ülemdirektor**6. aprill 1847 – 1. jaanuar 1849 | Järgnev**Bernardo Toribio Terán Prado** |
**Meloodia**, ka **Melodija** (vene k. *Мелодия*) oli NSV Liidu Kultuuriministeeriumi üleliiduline heliplaadifirma (21. sajandi alguses Venemaa plaadifirma), asutatud 1964. aastal. Meloodial olid stuudiod Moskvas, Peterburis, Riias (mille juures oli ka Tallinna filiaal), Vilniuses, Thbilisis, Almatõs ja Taškendis. Tehased asusid aga Aprelevkas, Peterburis, Riias ja Taškendis. Kaheksakümnendate aastate algupoolel valmistati Meloodia plaadivabrikutes aastas umbes 1200 uut heliplaati (lastikud kaasaarvatud) kogutiraažiga 190–200 miljonit.

Plaadivabriku juurde moodustati 1973. aastal ka samanimeline instrumentaalansambel, mille firma ettepanekul formeeris Georgi Garanjan.

1959. aastal avatud Tallinna Heliplaadistuudios esimese helirežissöörina töötas Heino Pedusaar

Vaata ka
--------

* GOST 5289-73, GOST
* Meloodia indeks
* Tallinna helikassetitehas

Viited
------

1. ↑  Õhtuleht

* «Фирма Мелодия»  – ametlik veeb
* Kultuur 98/12/05, TAMBET KAUGEMA, Entel-tenteli parimad palad
* Eesti Filmiarhiivi helikogu
* Okupatsioonimuuseum: Muusika Nõukogude Eestis
* Virve Normet "Helirežii kui tehnika, kunst ja filosoofia" – Sirp, 2. detsember 2005
* melodija – helirännakud minu lemmik melodija vinüülide seltsis

Välislingid
-----------

* Мелодия andmebaasis MusicBrainz (*inglise keeles*)
**Elmar Loige** (23. juuni 1922 Vohnja vald, Virumaa – 4. jaanuar 2003) oli eesti arst.

Ta õppis Türi algkoolis ja lõpetas aastal 1941 Türi Keskkooli. Septembris 1941 ta arreteeriti sakslaste poolt, ta viibis vangistuses Paides, Tallinnas ja Laitses augustini 1942. Siis sattus ta mobilisatsiooni alla, kust põgenes ja töötas 1942. aastal augustist novembrini põllutöölisena Virumaal, 1942. aasta novembrist 1944. aasta augustini töötas ta laadijana Türil ja Paldiskis ning õppis seejärel Tallinnas Raudteekoolis. Aastatel 1945–1951 õppis ta Tartu Riikliku Ülikooli arstiteaduskonnas; juba üliõpilasena spetsialiseerus ta kõrva-nina-kurguhaigustele.

Aastatel 1951–1955 töötas ta Tartu Kurttummade Kooli arstina. Aastatel 1955–1958 töötas ta Tartu Kliinilise Haigla otorinolarüngoloogina. Aastal 1958 sai ta pakkumise tulla tööle Eesti NSV Tervishoiu Ministeeriumi IV Valitsuse Vabariiklikku Haiglasse, ta võttis pakkumise vastu ja töötas seal veel aastal 1997 (siis juba ümbernimetatud Magdaleena Haiglas) kõrva-nina-kurguhaiguste kabineti juhatajana. Palju aastaid oli ta kinnistatud ooperiteatri Estonia konsultant-arstiks.

Dr. Elmar Loige suri 4. jaanuaril 2003 ja ta maeti 17. jaanuaril 2003 Rahumäe kalmistule.

Tunnustus
---------

* 1982 Eesti NSV teeneline arst

Viited
------

1. ↑

Kirjandus
---------

* Helbe Merila-Lattik. Eesti arstid 1940–1960. Lk 794.
**Elmar Redlich** (26. mai 1898 Ozoli (Lappieri) mõis, Valmiera maakond, Liivimaa – surmaaeg ja -koht teadmata) oli Eesti loomaarstiteadlane, baltisakslane.

Elulugu
-------

Elmar Redlich oli mõisavalitseja poeg.

Õppis 1916 Peterburi Ajaloo-Keele Instituudis, 1916–18 Tartu Veterinaariainstituudis. Lõpetas 1922 TÜ loomaarstiteaduskonna ja 1934 TÜ arstiteaduskonna; veterinaariadoktor (1926, TÜ), väitekiri "Diaptomus graciloides (Lilljeborg) als neuer erster Zwischenwirt von Dibothriocephalus latus, nebst Bemerkungen über die experimentelle Entwicklung des Procercoides dieser Cestode" (ilmunud ka ajakirjas Archiv für wisswissenschaftliche und praktische Tierheilkunde 53 (1926)). Oli 1922–27 TÜ loomaarstiteaduskonna patoloogilise anatoomia kabineti assistent, 1927–29 Põhja-Eesti piirkonna veisetuberkuloosi arst, 1929–39(?) Riikliku Seerumiinstituudi diagnostilise osakonna juhataja. Asus 1939 Saksamaale.

Teadustöö
---------

Uurimisvaldkond: parasitoosid ja loomade infektsioonhaigused. Avaldanud rohkesti kirjutisi loomahaigustest ajalehe Revaler Bote põllumajanduslisas.

Viited
------

1. 1 2 3 4  Eesti teaduse biograafiline leksikon, 3. köide

Teoseid
-------

* Hõberebaste dochmiasis'e ettetulemisest Eestis // Eesti Loomaarstlik Ringvaade 5 (1926)
* Sigade punataud. Tallinn, 1928
* Sigade punataudi diagnoosimisest ja materjali võtmisest bakterioloogiliseks juurdluseks punataudi peale // Eesti Loomaarstlik Ringvaade 7 (1931).

Kirjandus
---------

* Album Academicum Universitatis Tartuensis 1918–1944. I–III. Trt, 1994, II, 106.
* *Eesti teaduse biograafiline leksikon.* 3. köide: *N–Sap* TTEÜ, avaldatud elektrooniliselt 2013

 *Käesolevas artiklis on kasutatud "Eesti teaduse biograafilise leksikoni" materjale.*
|  |
| --- |
|  **Poks** |
| Riik |  | Leedu |
|  |
| 1. ring | 2008 | I kergekeskkaal |
| 2. ring | 2012 | II kergekeskkaal |
|  |
| Veerand-finaal | 2009 | I kergekeskkaal |
| Pronks | 2011 | II kergekeskkaal |
|

**Egidijus Kavaliauskas** (sündinud 29. juunil 1988 Kaunases) on Leedu poksija.

Kavaliauskas on kokku neljakordne Leedu meister – I kergekeskkaalus (kuni 64 kg) aastatel 2008–2009 ning II kergekeskkaalus (kuni 69 kg) aastatel 2010–2011.

Kavaliauskas osales I kergekeskkaalus (kuni 64 kg) 2008. aasta Pekingi olümpiamängude poksivõistlustel, kuid kaotas veerandfinaalis hilisemale pronksmedalivõitjale Alexis Vastine'ile (Prantsusmaa) ja jäi edasisest medaliheitlusest välja. Ta osales II kergekeskkaalus (kuni 69 kg) 2012. aasta Londoni olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja.

Kavaliauskas sai II kergekeskkaalus (kuni 69 kg) 16. maailmameistrivõistlustel (Bakuu, 2011) pronksmedali, kaotades poolfinaalis hilisemale hõbemedalivõitjale Serik Säpïyevile (Kasahstan). Ta osales I kergekeskkaalus (kuni 64 kg) 15. maailmameistrivõistlustel (Milano, 2009), kuid kaotas veerandfinaalis hilisemale hõbemedalivõitjale Francisco Gómezele (USA) ja jäi edasisest medaliheitlusest välja.

Viited
------

1. ↑  29. suveolümpiamängude poksivõistlus. Peking 2008. Tulemused inglise keeles
2. ↑  16. maailmameistrivõistlused poksis. Bakuu 2011. Tulemused inglise keeles
3. ↑  15. maailmameistrivõistlused poksis. Milano 2009. Tulemused inglise keeles

Välislingid
-----------

* Egidijus Kavaliauskas saidil Olympedia Muuda Vikiandmetes
Tursunzoda linnavalitsuse hoone
TALCO tehas
**Tursunzoda** on linn Tadžikistanis, Tursunzoda rajooni keskus. Asub 60 km Dušanbest läänes Usbekistani piiri lähedal.

1978. aastani oli linna nimi **Regar**, mis tähendab 'linn liival'. Praeguse nime sai linn ja kogu rajoon luuletaja Mirzo Tursunzoda auks. Ainult raudteejaam kannab endiselt Regari nime.

Linna ümbrus on rikkalikult veega varustatud. Vahetult linna servas asuvad Širkenti jõgi läänes ja Karatagi jõgi idas, kaugemal idas on Kofarnihoni jõgi.

Regari küla tekkis põllumajanduspiirkonna keskusena. Sealkandis kasvatati puuvilju, eriti greipi, juurvilju ja puuvilla. 

1960. aastatel rajati lähedusse Vahši jõele Nureki hüdroelektrijaam, mistõttu linna asukoht muutus tööstuse arengu jaoks soodsaks. Linnas asuvad portselani-, tellise- ja kaablitööstus ning puuvillapuhastusettevõtted.

Tursunzodas asuv TALCO alumiiniumitehas on Kesk-Aasia suurim ja üks maailma suurimaid. Tadžikistanis endas ei ole alumiiniumimaaki, nii et tooraine tuleb importida. Tehase ehitus algas 1972 ja pandi tööle 31. märtsil 1975. See on kogu Tadžikistani tähtsaim tööstusettevõte ja tarvitab 40% Tadžikistanis tarbitavast elektrist. 2002. aastal tehtud uurimus näitab, et tehas on põhjustanud piirkonnas tehasest allavoolu fluorireostuse.

Linnas on telejaamad TV-REGAR ja TV-TADAZ, ajalehed Aluminiy Tojikiston ja Regar ning raadiojaam.

Viited
------

1. ↑  Tajikistan Population Census for 2010

Välislingid
-----------

* Linna koduleht
See artikkel See artikkel räägib linnast USA Marylandi osariigis.  USA New Jersey osariigis asuva linna kohta vaata artiklit Ocean City (New Jersey).  

---

**Ocean City** on kuurortlinn Ameerika Ühendriikides Marylandi osariigis Worcesteri maakonnas. Elanike arv on 2020. aasta rahvaloenduse kohaselt 6844. Aastal 2010 oli elanikke 7102. Suviti tõuseb elanike arv linna saabuvate suvitajate toel paarikümne kuni paarsaja tuhandeni.

Linn asub Atlandi ookeani ääres.

Esimene hotell avati Ocean Citys 1875. aastal. 1880. aastal Ocean City linnaõigused.

Ocean Citys valitseb kuumade ja niiskete suvede ning jahedate talvedega niiske lähistroopiline kliima. Asukoha tõttu Atlandi ookeani ääres püsivad kevadel ja suvel õhutemperatuurid mõõdukad. Keskmine õhutemperatuur juulis on 21 °C. Üle 30 °C tõuseb õhutemperatuur aastas keskmiselt 10 päeval. Atlandi ookean tingib samuti pehme talve. Jaanuari keskmine õhutemperatuur on 3 °C.

Sademete hulk on aasta läbi võrdlemisi ühtlane. Aastas sajab keskmiselt 1076 mm. Piirkonda võivad tabada orkaanid ja troopilised tormid.

Ocean City sõpruslinnad on Finale Ligure Itaalias, Pärnu Eestis ja Virginia Beach USA-s Virginia osariigis.

Panoraamvaade Ocean City rannale

Suurenda
Panoraamvaade Ocean City rannale

Viited
------

1. ↑  2016 U.S. Gazetteer Files
2. ↑  2020 United States Census, vaadatud 1.01.2022.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Ocean City** |

* Ametlik koduleht
* Ocean City turismileht
**Kangaroo saar** ehk **Känguru saar** (kaurna keeles **Karta Pintingga** 'Surnute saar') on Austraalia suuruselt kolmas saar.

Saar asub halduslikult Lõuna-Austraalia osariigis ning paikneb osariigi pealinnast Adelaide'ist 110 km kagus. Kangaroo saar on 145 km pikk ning 1 kuni 55 km lai. Saare pindala on 4405 km2. Saare rannajoone pikkus 540 km ja kõrgeim punkt asub 307 m üle merepinna. Kangaroo saar oli kunagi osa Austraalia mandrist ning muutus saareks umbes 10 000 aastat tagasi. Tänapäeval asub saare lähim punkt mandrist 15 km kaugusel.

Saarel elasid kunagi aborigeenid, kes saabusid saarele arvatavalt kuni 16 000 aastat tagasi ning kadusid saarelt ilmselt umbes 2000 aastat tagasi. Põliselanike saarelt lahkumise põhjused pole teada. Pärast põliselanike kadumist, elasid 19. sajandi alguses saarel hülge- ja vaalakütid. Briti kolonistid saabusid saarele 1836. aastal.

Pärast Briti kolonistide saarele saabumist on saare majandus sõltunud peamiselt põllumajandusest ja kalandusest ning kasvav majandusharu on turism. Saare suurim linn ja halduskeskus on Kingscote. Känguru saarel on mitu looduskaitseala. Neist suurim ja tuntuim on Flinders Chase'i rahvuspark saare läänetipus.

Vaata ka
--------

* Kängurusaare emu

Viited
------

1. 1 2 3  "About Kangaroo Island". *Kangaroo Island Council*. Vaadatud 27. juulil 2022.
2. ↑  "Kangaroo Island". *SA History Hub*. Vaadatud 27. juulil 2022.
3. ↑  "Early History". *Kangaroo Island Tourism Alliance*. Vaadatud 27. juulil 2022.
**Graafi semioos** kujutab endast graafi lokaalsete invariantide kindlaksmääramise, süstematiseerimise ja tõlgendamise protsessi. Lokaalne invariant on märk, mis ütleb midagi graafi kohta. Nende märkide süsteem – graafi semiootiline mudel – kirjeldab ja tuvastab graafi struktuuri ja sümmeetria omadusi. Seda moodust on kasutatud juba 20. sajandi lõpus.

Semiootika ja matemaatika on valdkonnad mille baasil lahendatakse mitmesuguseid probleeme, kuid oma vahenditelt ja tulemustelt on nad väga erinevad. Osa matemaatikat on välja töötatud semioosi matemaatilise kirjeldamise eesmärgil (nagu mittelineaarsete süsteemide analüüs, John von Neumanni isepaljundavate automaatide tagasiside mudelid, Lotfi Zadeh’i hägusad hulgad, Hermann Hakeni sünergeetika, René Thom’i katastroofide teooria jt). Semiootika sees on olnud mõningaid katseid arendada matemaatilise semiootika alamvälja *arvutisemiootika* ja *algebralise semiootika* nime all .

Graafi semioosi puhul on tegu graafide, kui paljuaspektiliste objektide "semioosimisega" ("semiotiseerimisega").

Viited
------

1. ↑  Kalevi Kull (2012). *Semiosis Includes Incompatibility: On the Relationhip between Semiotics and Mathematics*. – In: M. Bockarova, M. Danesi, R. Nunez (eds), 330-339. Semiotic and Cognitive Science Essays on the Nature of Mathematics. Fields, Lincom Europa
2. ↑  Joseph Goguen (1999). *An Introduction of Algebraic Semiotics, with Application to User Interface Design* – In: C. Nehaniv (ed), 242-291. Computation for Methafor, Analogy and Agents. Springer
3. ↑  John-Tagore Tevet (1990). *Interpretation on some Graph Theoretic Problems*. Estonian Acad. Sci.

Vaata ka
--------

* Graafide semiootiline modelleerimine
**Violeta del Carmen Parra Sandoval** (San Fabian de Alico või San Carlos, tänapäeva Ñuble piirkond, Tšiili; 1917–1967) oli Tšiili kunstnik, muusik, helilooja ja laulja, keda peetakse üheks olulisemaks pärimusmuusika ning liikumise Uus laul (*Nueva canción*) esindajaks Lõuna–Ameerikas. Lisaks on naine Tšiili folkmuusika sugemetega laulu "Gracias a la vida" looja ning tuntuim esitaja.

Naise panust Tšiili kultuurielule peetakse väga oluliseks ning tema loomingust on inspiratsiooni ammutanud hilisemad Tšiili rahvamuusikat edendavad artistid. 

1953. aastal salvestas Parra oma hittsinglid "Casamiento de negros" ja "Qué pena sitena el alma", millest kujunesid tema tuntuimad laulud. 1954. aastal juhtis ta raadiosaadet Canta Violeta Parra ja võitis Caupolicani aasta folkloristi auhinna, millega ta sai kutse esineda noortefestivalil Varssavis. Sealt sai alguse tema rahvusvaheline edu. Muusik jõudis kontsertturneedega külastada Nõukogude Liitu, Saksamaad, Itaaliat ja Prantsusmaad, kuhu asus hiljem ka elama. 

Ma ei mängi kitarri aplausi nimel, laulan lahknevusest tõe ning vale vahel. Vastasel juhul ma ei laulaks.
Violeta Parra, *Wikiquote*

Pärast mitmeid luhtunud enesetapukatseid võttis Parra 1967. aasta 5. veebruaril endalt elu. Ta suri pähe tulistatud kuulihaava tulemusel. Tema sünniaastapäeva mälestuseks tähistatakse 4. oktoobril Tšiili muusika ja muusikute päeva.

Isiklikku
---------

Parra haridustee jäi tema isa raske haiguse tõttu lühikeseks. Ta lõpetas algkooli ning õppis aasta ka põhikoolis, kuid suundus pärast seda põllumaadele tööle, et aidata perel majanduslikult toime tulla. Naise musikaalsus tuli esile juba varakult – ta hakkas kitarri mängima juba üheksa–aastaselt ning kirjutas oma esimesed laulud kõigest 12–aastaselt. 

Pärast oma isa surma 1929. aastal kolis naine Santiagosse ning jätkas õpingutega, kuid jättis mõne aja pärast needki pooleli. See–eest said seekaudu alguse Parra esmased kontserdid kohalikes baarides. 

Violeta Parrat tuntakse ka kui kuulsa Parrade kunstnikeperekonna liiget.

Välislingid
-----------

* Violeta Parra ,,Gracias a la vida"
* Violeta Parra ,,Casamiento de negros"
* Violeta Parra ,,Que Pena Siente El Alma"
* Violeta Parra ,,Que he sacado con quererte"
* Dokumentaalfilm Violeta Parra elust ning loomingust
* Uue laulu liikumine Tšiilis
* Violeta Parra Vikitsitaadid

Viited
------



1. ↑  "Violeta Parra". *es.wikiquotes.org*. Vaadatud 12. mail 2023.
2. ↑  "Violeta Parra". *Hispaaniakeelne vikiartikkel*. Vaadatud 12. mail 2023.
**"Oceani 11 – kõrged panused"** (inglise keeles "Ocean's Eleven") on Ameerika Ühendriikide lavastaja Steven Soderberghi põnevuskomöödia, Rat Packi 1960. aasta samanimelise filmi uusversioon. Film sai nime peategelase Danny Oceani järgi.

Kelmikomöödias mängivad George Clooney, Brad Pitt, Matt Damon, Don Cheadle, Andy García ja Julia Roberts. Film oli rahaliselt edukas ja seda kiitsid ka kriitikud. Soderbergh tegi sellele veel kaks järge: "Oceani kaksteist" ("Ocean's Twelve", 2004) ja "Oceani kolmteist" ("Ocean's Thirteen", 2007). Kokku moodustavad need Ocenai triloogia. Tulukuselt oli "Oceani 11" 2001. aasta filmidest viies.

Sisukokkuvõte
-------------

Just vanglast pääsenud kogenud suli Danny Ocean tuleb ideele, kuidas hankida nii palju raha, et sellest jätkuks elupäevade lõpuni. Ta otsustab üheainsa operatsiooni käigus röövida kolme Las Vegase kasiinot. Ta paneb kokku 11-liikmelise meeskonna, et minna oma elu riskantsemaile missioonile.

Osades
------

 
* George Clooney – Danny Ocean
* Bernie Mac – Frank Catton
* Brad Pitt – Rusty Ryan
* Elliott Gould – Reuben Tishkoff
* Casey Affleck – Virgil Malloy
* Scott Caan – Turk Malloy
* Eddie Jemison – Livingston Dell
* Don Cheadle – Basher Tarr
* Shaobo Qin – "The Amazing" Yen
* Carl Reiner – Saul Bloom
* Matt Damon – Linus Caldwell
* Andy García – Terry Benedict
* Julia Roberts – Tess Ocean

Välislingid
-----------

* Filmi ametlik koduleht
* Ocean's Eleven andmekogus IMDb (inglise)
* "Oceani 11" portaalis The Numbers
**Kanepi vald** oli vald Võru maakonnas aastail 1939–1950.

Eesti valdade kaart. Musta kontuuriga vanad vallapiirid, punasega 1939. aastal moodustatud vallad
Vald moodustati 1939. aasta vallareformiga senise Erastvere valla maa-alast, välja arvatud Mõrgi küla piirkond ja osa Kõigera küla piirkonnast; senise Põlgaste valla Mäha, Hauka, Ropso ja Sõõriste külade ning Naadi, Prandi, Patupera ja Kurgsoo talude piirkondadest; senise Kõlleste valla Hurmi ja Karaski asunduste osa piirkondadest ning Heisri asunduse Lutumäe ja Järveotsa talude piirkonnast; senise Kooraste valla Jõksi asunduse osa piirkonnast; senise Sõmerpalu valla Peetrimõisa piirkonnast; senise Kärgula valla Saia talu maa-alast; senise Valgjärve valla Tammemetsa talude piirkonnast ja Piigandi metsa maa-alast..

Vald kuulus Riigivolikogu 80. valimisringkonda, kust valiti Jaan Murro.

Esimene vallavanem oli Hugo Leis, kes valiti 17. aprillil 1939 Võru maavolikogu liikmeks. 

Valla täitevkomitee esimees Siegfried Lill (19. september 1908 –9. oktoober 1941) võeti kinni Põhja-Tartumaal, oli EKP liige, üks hävituspataljoni juhte, korraldas rüüstamisi, osales hävituspataljoni tegevuses Põltsamaal ja Tartumaal, hukati Võru Omakaitse välikohtu otsuse alusel.

13. septembril 1945 asutati valla koosseisus Erastvere külanõukogu, Kanepi külanõukogu ja Põlgaste külanõukogu. 26. septembril 1950 arvati valla maa-ala Põlva rajooni koosseisu.

Viited
------

1. ↑  Väljavõte 776. Vabariigi Presidendi otsus nr. 88. Riigi Teataja, nr. 87, 14 oktoober 1938

Välislingid
-----------

* Võrumaa talundid
**Kangelaslaul** (prantsuse keeles *chanson de geste*) on keskaegne kangelastegudest jutustava eepilise luule žanr ja muusikažanr. Kangelaslaulu taustal on tavaliselt tuntud isikutest ja sündmustest kõnelevad legendid. 

Kangelaslaulu kõrghetk oli 1100–1250-aastate Prantsusmaal. Sellest ajast on pärit ka kuulsaim kangelaslaul Rolandi laul.

Kangelaslaulude keskseteks teemadeks olid aadlike mässud ja võitlus saratseenide vastu. Lauludes kirjeldatud sündmused olid toimunud aastatel 700–900. Kangelaslaule laulsid žonglöörid ja ministrelid, kes esitasid neid turuplatsile kogunenud rahvale ja palveränduritele. 

Aja jooksul kujunes kangelaslaulust kirjandusžanr, mis oli eelkõige mõeldud lugemiseks. 

Kangelaslaule on kolme liiki:

* *geste du roi*, mis kirjeldavad Karl Suure elu ja tegevuse erinevaid etappe ja saratseenidevastast võitlust. Sellesse žanrisse kuuluvad näiteks Rolandi laul ja Chanson des Saisnes, mis jutustab Karl Suure ja sakside juhi Widukindi võitlusest.
* *geste de Monglane*, mille teemaks on vasalli ustavus
* *geste de Doon de Mayence*, milles kirjeldatakse vasallide mässu kuninga vastu.

1300ndatel sulas kangelaslaul kokku rüütliromaaniga.
|  |
| --- |
|  **Poks** |
| Riik |  | Rumeenia |
|  |
| Pronks | 1952 | Kergekaal |
|  |
| 1. ring | 1953 | Kergekaal |
| Veerand-finaal | 1955 | Kergekaal |

**Gheorghe Fiat** (14. jaanuar 1929 Reșița, Caraș-Severini maakond – 22. august 2010) oli Rumeenia poksija.

Fiat oli kokku vähemalt kolme-, aga võimalik, et ka neljakordne Rumeenia meister kergekaalus (kuni 60 kg) ajavahemikul 1947-1956. 

Fiat sai kergekaalus (kuni 60 kg) 1952. aasta Helsingi olümpiamängude poksivõistlustel pronksmedali, andes poolfinaalikohtumises hilisema hõbemedalivõitja Aleksy Antkiewicziga (Poola) loobumisvõidu. Tema ja Vasile Tiță olid esimesed Rumeenia poksijad, kes on võitnud olümpiamedali.

Fiat osales kergekaalus (kuni 60 kg) 10. Euroopa meistrivõistlustel (Varssavi, 1953), kuid kaotas 1. ringis hilisemale pronksmedalivõitjale Aleksy Antkiewiczile (Poola) ja jäi edasisest medaliheitlusest välja ning 11. Euroopa meistrivõistlustel (Lääne-Berliin, 1955), kuid kaotas veerandfinaalis hilisemale pronksmedalivõitjale Ilija Lukićile (Jugoslaavia) ja jäi edasisest medaliheitlusest välja.

Viited
------

1. ↑  15. suveolümpiamängude poksivõistlus. Helsingi 1952. Tulemused inglise keeles
2. ↑  "10. Euroopa meistrivõistlused poksis. Varssavi 1953. Tulemused inglise keeles" (PDF). Originaali (PDF) arhiivikoopia seisuga 4. märts 2016. Vaadatud 15. juulil 2012.
3. ↑  11. Euroopa meistrivõistlused poksis. Lääne-Berliin 1955. Tulemused inglise keeles

Välislingid
-----------

* Gheorghe Fiat saidil Olympedia Muuda Vikiandmetes
**Graafiline notatsioon** on muusika noodikiri, milles muusika ülesmärkimiseks kasutatakse mittetraditsioonilisi sümboleid. Graafilist notatsiooni hakati kasutama 20. sajandi alguses, kui eksperimentaalset muusikat loovad heliloojaid leidsid, et tavapärane lääne muusikas kasutatav muusika üleskirjutamise viis ei ole piisav uute muusikaliste ideede väljendamiseks. Graafilises vormis esitab muusikat ka 1950. aastatel leiutatud mehaaniline transkribeerimisvahend melograaf.

Graafilisel notatsioonil on mitu vormi:

* **graafiline partituur**, milles muusikat väljendatakse sümbolite ja illustratsioonide abil:Hans-Christoph Steineri partituur teosele "Solitude", loodud kasutades Pure Data programmeerimiskeele andmestruktuure

Horisontaaltelg on ajatelg, partituuri lugeda vasakult paremale;

* **suhtelist helikõrgust näitav noodijoonestik**, kus tegelik helikõrgus selgub esituse jooksul;

* **klaviatuur-notatsioon**, mille algidee pärineb mehaanilistes klaverites kasutatud nn noodirullidest. Taoline notatsioon on populaarne arvutite abil MIDI-muusika loomisel.

Graafilised sümbolid
--------------------

Tavapärasem graafilise notatsiooni eesmärk on sümbolite abil väljendada interpreedile informatsiooni selle kohta, kuidas muusikateost peaks esitama. Taolised sümbolid tulid esimestena esile avangardiheliloojate nagu Karlheinz Stockhausen ja Krzysztof Penderecki teostes, samuti eksperimentaalse muusika heliloojate nagu John Cage ja Earle Brown teostes 1950. ja 1960. aastatel. Kui need sümbolid on mõeldud konkreetse helitulemuse saavutamiseks, siis tõeline graafiline notatsioon on sageli tahtlikult mitmetähenduslik, võimaldades erinevaid interpretatsioone ühest ja samast partituurist. Järgmised sümbolid on nüüdismuusika partituurides tavalised:

|  |  |
| --- | --- |
|  | Suhtelist pikkust tähistav joon |
|  | Tähistab suhtelist nootidevahelist ruumi |
|  | kiirendamine |
|  | aeglustamine |
|  | kõrgeim võimalik helikõrgus / minimaalne helikõrgus |
|  | *glissando* |
|  | pikk fermaat |

Vaata ka
--------

* kuulamispartituur

Viited
------

1. ↑  "Pictures of Music at Northwestern University". Originaali arhiivikoopia seisuga 21. veebruar 2009. Vaadatud 18. detsember 2009.
Marcelo Martins Moreno 2013. aastal Flamengo särgis
**Marcelo Martins Moreno** (sündinud 18. juunil 1987 Santa Cruz de la Sierras) on Boliivia jalgpallur, kes mängib ründajana Paraguay kõrgliiga klubis Cerro Porteño ja Boliivia jalgpallikoondises.

Ta alustas klubikarjääri Brasiilia klubis Esporte Clube Vitória. Brasiilia kõrgliigas debüteeris ta 2007. aastal Cruzeiro ridades.

2008. aasta mais sõlmis ta lepingu Ukraina kõrgliiga klubiga Donetski Šahtar. 2009. aastal võitis ta klubiga UEFA karika ja tuli hooajal 2010–11 Ukraina meistriks. Hooajal 2009–10 mängis ta Šahtarist laenul Saksamaa kõrgliiga klubis Bremeni Werder ja Inglismaa kõrgliiga klubis Wigan Athletic.

2012. aastal naasis Moreno Brasiiliasse, liitudes Brasiilia kõrgliiga klubiga Grêmio. 2010. aasta hooajal lõi ta Brasiilia kõrgliigas 12 väravat. 2013. aastal mängis ta Brasiilia kõrgliigas Flamengo ja 2014. aastal taas Cruzeiro ridades. 2014. aasta hooajal lõi ta Brasiilia kõrgliigas 15 väravat. Samal hooajal tuli ta Cruzeiroga Brasiilia meistriks.

Aastatel 2015–2019 mängis Moreno Hiinas. Aastatel 2015–2016 mängis ta Changchun Yatais, 2017–2018 Wuhan Zallis ja 2019. aastal Shijiazhuang Ever Brightis.

2020. aasta veebruaris liitus Moreno kolmandat korda oma karjääri jooksul Cruzeiroga.

2022. aasta veebruaris siirdus ta Cerro Porteñosse.

Boliivia jalgpallikoondises debüteeris Moreno 2007. aastal. Sama aasta 20. novembril lõi ta MM-i valikmängus Venezuela vastu oma koondisekarjääri kaks esimest väravat. Ta on kuulunud Boliivia koondisse 2011. 2015. 2019. ja 2021. aasta Copa Américal. Ta on koondises löönud kokku 30 väravat, millega on ta Boliivia läbi aegade suurim väravakütt.

Tema isa on brasiillane ja ema boliivlane.

Saavutused
----------

Vitória
* Campeonato Baiano: 2005, 2007

Cruzeiro
* Campeonato Mineiro: 2008, 2014
* Campeonato Brasileiro Série A: 2014

Donetski Šahtar
* UEFA karikas: 2008–09
* Ukraina Premjer-Liga: 2010–11

Bremeni Werder
* DFL-Supercup: 2009

Flamengo
* Copa do Brasil: 2013

Wuhan Zall
* China League One: 2018
**Ludwig Rudolf** (22. juuli 1671 – 1. märts 1735) oli Braunschweig-Lüneburgi hertsog ja Wolfenbütteli vürst aastast 1731 kuni oma surmani.

Perekond
--------

Ludwig Rudolf abiellus aastal 1690 Aurichis Öttingen-Öttingeni vürsti Albrecht Ernst I tütre Christine Luisega. Nad said järgmised lapsed, kes jõudsid täisikka:

* Elisabeth Christine
* Charlotte Christine
* Antoinette Amalie

Ludwig Rudolfi järglaste hulka kuuluvad Esimese maailmasõja liitlasriikide monarhid, Ühendkuningriigi George V, Venemaa Nikolai II, Itaalia Vittorio Emanuele III, Belgia Albert I, Rumeenia Ferdinand ning teljeriikide monarhid, Saksamaa Wilhelm II, Austria-Ungari Franz Joseph I ja Bulgaaria Ferdinand I; samuti praegused Hispaania, Taani, Rootsi, Norra ja Liechtensteini monarhid; ning viimane Saksa-Rooma keiser Franz II, ertshertsog Franz Ferdinand ja Marie Antoinette.

Autasud
-------

* Püha Andreas Esmakutsutu orden (14. oktoober 1711)

|  |  |  |
| --- | --- | --- |
| Eelnev**August Wilhelm** | **Braunschweig-Lüneburgi hertsogWolfenbütteli vürst**1731–1735 | Järgnev**Ferdinand Albrecht II** |
Geórgios Makrópoulos (2006)
**Geórgios Makrópoulos** (kreeka keeles Γεώργιος Μακρόπουλος; sündinud 29. septembril 1953) on kreeka malefunktsionäär ja maletaja, rahvusvaheline meister (1979), rahvusvaheline organisaator (2012). 

Makrópoulos on 1982. aastast Kreeka Maleföderatsiooni president. 2016. aastal valiti ta 11. korda jätkama presidendiametis (ametiaeg neli aastat). 

Aastatel 1986–1990 oli ta ühtlasi FIDE viitsepresident, 1990–1996 FIDE peasekretär ja seejärel kuni 2018. aastani FIDE asepresident. 2018. aastal esitas ta oma kandidatuuri FIDE presidendi ametikohale, kuid kaotas valimised Arkadi Dvorkovitšile.

Makrópoulos on seitsmekordne Kreeka malemeister ( 1971, 1973, 1975, 1977, 1978, 1980, 1985). Kreeka võistkonna koosseisus on ta mänginud kolmel maleolümpial (1972, 1974, 1980). 

Ta tegutseb ka maletreenerina. FIDE-lt on ta saanud FIDE treeneri nimetuse.

Välislingid
-----------

* Geórgios Makrópoulos – pildid, videod ja helifailid Wikimedia Commonsis
* Geórgios Makrópoulos FIDE andmebaasis
* Georgios Makropoulos re-elected President of Greek Chess Federation. chessdom.com, 23. detsember 2016
Ludwig Sakslase kujutisega pitser
**Ludwig Sakslane** (ka **Ludwig II**; u 806 – 28. august 876 Frankfurt) oli Ludwig Vaga poeg ning esimene Ida-Frangi riigi kuningas 843–876, Karolingide dünastiast. Varem valitses ta isa süseräniteedi all samuti Frangi impeeriumi idaalu (peamiselt Baierit, alates 817).

Ludwigi isa oli Frangi keiser Ludwig Vaga.

840. aastal pärast isa Ludwig Vaga surma toimunud Frangi riigi pärilussõdades 840–843 liitus Ludwig oma noorema poolvenna Charles Paljaspeaga võitluseks oma ühise vaenlase, vanima venna Lothariga. 25. juunil 841 toimunud lahingus võitsid nad Lothari vägesid ning augustis 843 Verduni leppega jagati Frangi riik järgmiselt: 

* Lothar sai kunagise Karl Suure impeeriumi perifeerse idaosa (Lombardia-osa Itaaliast, Burgundia, Provence, Austraasia läänepoolsed maad);
* Charles Paljaspea maa-alad Reini jõest läänes (st Lääne-Frangi riik, millest kujunes Prantsusmaa);
* **Ludwig** aga Reini jõest ida pool asuvad maa-alad: Baierimaa; Švaabimaa kuni Reini jõeni; Graubündeni; Frangimaa; Saksimaa; Tüüringi (st Ida-Frangi riigi, millest kujunes hiljem Saksamaa), ent koos sellega ka võimaluse laiendada seda paganate arvelt ida suunas, mida tema järeltulijad eriti 11.–12. sajandil ka tegid.

Kuid ka pärast vanema venna Lothari edukat alistamist ei olnud Charlesi ja Ludwigi omavahelised suhted normaalsed, sest 858. aastal Charlesi alluv abbe Aladgardi ja mõjuvõimu omavate isikute kutsel tegi Ludwig sõjakäigu Charlesi maa-alade vastu läbi Elsassi, sellel ajal kui Charles oli hõivatud sõjategevusega normannidega. Kuid enne suurt lahingut toimunud 3-päevaste läbirääkimiste ajal reetsid Charlesi vasallid ta ning ta oli sunnitud väikese sõjasalgaga põgenema sõjaväljalt Burgundiasse ja suur osa Charlesi riigist jäi Ludwigi valdusse. 859. aastal aga uue Charlesi sõjakäigu ajal ei võtnud Ludwig sõjategevust vastu ning taandus oma kuningriiki, tema valitsusaeg kestis vaid 2 kuud. 860. aastal Koblenzis toimunud läbirääkimistel leppisid vennad uuesti rahuga.

Ka hiljem osutus Ludwig heaks armeejuhiks ning suutis tagasi tõrjuda kõik saratseenide rünnakud Ida-Frangi riigile (Lõuna-Itaalias), samuti oma valdusi suurendada, põhiliselt laguneva Kesk-Frangi riigi arvelt. 875, kui ta vennapoeg keiser Ludwig II suri, taotles Ludwig oma venna Karl Paljaspea kõrval keisritrooni, kuid viimane jõudis ette ning allutas Itaalia oma võimule. Solvunud Ludwig plaanitses kättemaksuretke, kuid suri enne, kui jõudis armeed oma venna vastu viia. 

Ludwigi lisanime "Sakslane" võtsid kasutusele alles 19. sajandi saksa ajaloolased, kes püüdsid näidata Ida-Frangi riiki sisuliselt Saksa rahvusriigina, ent tegelikult see nii ei olnud. Ludwig oli ilmselt küll germaanlane, kuid vaevalt oli see tolleaegses käsitluses tema esmane identiteeditunnetus.

Ludwigi pojad olid Karlmann, Baieri kuningas ja Ida-Frangi järgmine kuningas, Ludwig Noorem, Saksimaa valitseja, ja Karl Paks, viimane Frangi riigi ainuvalitseja.

|  |  |  |
| --- | --- | --- |
| Eelnev**Ludwig Vaga** | **Ida-Frangi kuningas**817/843–876 | Järgnev**Karlmann** |
**Moskiitolased** (*Phlebotomidae*) on sugukond sääselisi, kes elavad peamiselt troopikas ja subtroopikas ja kes imevad verd. 

Moskiitode emastele on vere imemine hädavajalik, ilma selleta nende munad ei valmiks. Kõik moskiitolaste liikide emased on vereimejad. Isased toituvad nektarist. Moskiitod on ainult öise aktiivsusega, päeval poevad nad peitu. Moskiitodele sobivad vere imemiseks kõikvõimalikud selgroogsed kahepaiksetest imetajateni, samuti ründavad nad inimesi. Moskiitod on sageli ohtlike haiguste nagu elevantsustõbi (elefantiaas), leišmaniaas jt levitajateks.

Erinevalt teistest verd imevatest sääselistest ei ole moskiitod seotud veega, nende vastsed elavad niisketes orgaanilistes jäätmetes nagu sõnnik, prügi, metsakõdu jne.

Varasemates liigitustes olid moskiitolased liigitatud kui sugukonna *Psychodidae* alamsugukond.

Ajaloos ja geograafias tuntakse Moskiitoranniku nime all Nicaragua ja Hondurase idarannikut, kus on ürgne troopiline loodus ja suhteliselt vähe elanikke (peamiselt põlishõimud, sh miskito, tawakha, rama ja sumo indiaanlased).
Satelliidipilt Miami suurinnapiirkonnast
**Miami suurlinnapiirkond** (*The Miami metropolitan area*) on Ameerika Ühendriikides suuruselt seitsmes suurlinnapiirkond, kuid maailmas suuruselt alles 72. kohal. 3313 km² suuruse pindalaga linnastu on üks rahvarohkemaidmaailmas. 

Miami linn on metropoli äriline ja kultuuriline keskus. Suurlinna ala hõlmab Miami-Dade'i, Browardi ja Palm Beachi maakonda, need on rahvaarvult Florida osariigi kolm suurimat maakonda. Miami-Dade, kus elas 2019. aastal 2 716 940 inimest, on Ameerika Ühendriikide rahvaarvult seitsmes maakond. Kolmes maakonnas on koos peamised linnad, sealhulgas Miami, Fort Lauderdale, Miramar, Pembroke Pines, West Palm Beach, Hialeah, Hollywood ja Boca Raton. See asub Lõuna-Florida piirkonnas, kuhu kuuluvad Everglades ja Florida Keys. See on ka sünonüüm piirkonnale, mis on ühiselt tuntud kui "Gold Coast" (Kuldrannik).

Galerii
-------

* Vaade Biscayne rahvuspargile Miami-Dade'i maakonnasVaade Biscayne rahvuspargile Miami-Dade'i maakonnas
* MiamiMiami
* Miami ööselMiami öösel
* Fort LauderdaleFort Lauderdale
* Miami kesklinna üldvaadeMiami kesklinna üldvaade
* Florida International UniversityFlorida International University
* University of MiamiUniversity of Miami
* Florida Atlantic UniversityFlorida Atlantic University
**Peeter Sisask** VR I/3 (20. oktoober 1885 Õisu vald, Paistu kihelkond, Viljandimaa – 5. november 1969 Stockholm) oli Eesti insener ja sõjaväelane (leitnant).

Sündis talupidaja pojana. Õppis Õisu valla- ja Paistu kihelkonnakoolis, omandas keskhariduse Tartu reaalkoolis ning kõrghariduse Riia Polütehnilises Instituudis, mille lõpetas 1911. aastal ehitusinsenerina. Oli Üliõpilasselts Liivika asutajaliige.

Oli Vene sõjaväes teenistuses Helsingis, hiljem Viiburis, kus juhatas militaarehitiste rajamist. Vabadussõja ajal oli Eesti Kaitseväe ehituse- ja korteriosakonna juhataja. Juhtis hiljem Tallinna Juhkentali sõjaväehaigla uue peahoone ning uute kasarmute ehitamist Tapale, Rakverre ja Võrru.

Ta oli Tallinna linnanõunik ja ehituskomisjoni esimees.

1944. aastal siirdus perega pagulusse Rootsi, kus oli Uppsalas arhiivitöötaja.

Tunnustus
---------

* 1920 Vabadusristi I liigi 3. järk
* 1936 Kotkaristi III klassi teenetemärk
* 1938 Valgetähe III klassi teenetemärk

Viited
------

1. ↑
2. 1 2  "Dipl. ins. Peeter Sisask 50-aastane". Postimees, 20. oktoober 1935. Lk 6

Välislingid
-----------

* Foto Viljandi Muuseumi fotokogus
* Haud Stockholmi Metsakalmistul